MAN. MAN SE (sobiq nomi: "Maschinenfabrik Augsburg- Nürnberg" mashinasozlik zavodi; SE) – avtomobil konserni, ochiq aksiyadorlik jamiyati. Bosh qarorgohi Myunxenda joylashgan. Kompaniyaning asosiy aksiyadori Volkswagen AG konserni boʻlib, 75,73% aksiyalarga egalik qiladi. MAN da butun dunyo boʻylab 53 824 kishi ishlaydi (ulardan 31 444 nafari Germaniyada). Yillik aylanmasi 14,2 milliard yevro (2017-yil), shundan 76 foizi Germaniyadan tashqarida ishlab chiqarilgan mahsulotga toʻgʻri keladi.